দ্বিতীয় ছবি ‘চমৎকার’ মুখ থুবড়ে পড়েছিল। দর্শকরা গ্রহণ করেননি। নাসিরউদ্দিন শাহ-র মতো অভিনেতা ছিলেন। কিন্তু মাছি তাড়িয়েছিলেন হল-কর্মীরা।
 

হেমা মালিনীর পরিচালনায় ‘দিল আশনা হ্যায়’-ও বাণিজ্যিক সাফল্যের মুখ দেখেনি। শাহরুখের কেরিয়ার তখন ফ্লপ-এ ফ্লপ-এ জেরবার।
 

১৯৯৩-এ যেমন ‘বাজিগর’-এর মতো হিট এসেছে, তেমনই ‘কিংগ আঙ্কল’-এর মতো চূড়ান্ত ফ্লপ ছবিও এসেছে ওই বছরেই। চরম ব্যর্থ হয় ছবিটি।
 

রমেশ  সিপ্পির ‘জমানা দিওয়ানা’-ও ফ্লপ করেছিল। রবিনা ট্যান্ডনের মতো তৎকালীন উঠতি নায়িকা নিয়েও ছবি উতরোতে পারেননি শাহরুখ।
 

ঠিক পরের ছবি ‘গুড্ডু’-ও বক্স অফিসে খড়কুটোর মতো ভেসে গিয়েছিল। নায়িকা ছিলেন মণীষা কৈরালা। গ্ল্যামার কোশেন্ট কাজ করেনি এই ছবিতেও।
 

তার পরের ছবি, কেতন মেহতার ‘ও ডার্লিং ইয়ে হ্যায় ইন্ডিয়া’ কবে রিলিজ করে কবে তল্পিতল্পা গুটিয়েছে, কেউ টেরই পাননি।
 

শাহরুখ-জুহি ম্যাজিক পর্যন্ত সেই সব সময়ে হার মেনেছে। ‘রাম জানে’ ছবিতে অ্যাকশন, রোম্যান্স সব ছিল। কিন্তু সেই ছবিও বক্স অফিসে সাফল্য পায়নি।
 

মুকুল আনন্দের ‘ত্রিমূর্তি’-তে অনিল কপূর, জ্যাকি শ্রফের সঙ্গে ছিলেন শাহরুখ। তিনমূর্তি মিলে অবশ্য ছবির ভরাডুবি বাঁচাতে পারেননি।
 

‘ত্রিমূর্তি’-র ধাক্কা কাটিয়ে ওঠার আগেই শাহরুখের কেরিয়ারের পরবর্তী ফ্লপটি আসে। ছবির নাম, ‘ইংলিশ বাবু দেশি মেম’।
 

ফ্লপের হ্যাটট্রিক সম্পন্ন হয় মহেশ ভট্টের ‘চাহত’ দিয়ে। পূজা ভট্ট, নাসিরউদ্দিন শাহ, অনুপম খেরের মতো নায়িকা, সহ-অভিনেতাদের নিয়েও ছবি ফ্লপ।
 

শাহরুখ-জুহি জুটির আর এক ব্যর্থ ছবি ‘ওয়ান টু কা ফোর’। এই ছবিতেও হিট হওয়ার উপাদান মজুত ছিল। কিন্তু দর্শকরা গ্রহণ করেননি।